
Për disa ndryshime në uDhëzimin nr. 45, datë 19.12.2011 “për gjenerimin dhe dhënien e numrave të matrikullimit” 

Në mbështetje të nenit 102 të Kushtetutës dhe të nenit 47, të pikës 3 të nenit 58 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar,

Udhëzoj:

I. Në udhëzimin nr. 45, datë 19.12.2011 “Për gjenerimin dhe dhënien e numrave të matrikullimit”, bëhen ndryshimet e mëposhtme:
1. Pika 2 e udhëzimit ndryshon si më poshtë:
“2. Studentët e marrin numrin e matrikullimit (NIM) të përbërë nga tri germa dhe tri shifrat të kodit të regjistrit dhe gjashtë shifrat e numrit të studentit në regjistrin përkatës. Formimi i numrit të matrikullimit është sipas shtojcës nr. 1, bashkëlidhur këtij udhëzimi”.
2. Pika 5 e udhëzimit ndryshon si më poshtë:
“5. Çdo regjistër të ketë një kod të vetin, unikal në sistemin e arsimit të lartë në Shqipëri, i përbërë nga tri germa dhe tri shifra. Germa e gjashtë e kodit të regjistrit përcaktohet në bazë të ciklit të studimit dhe formës së studimit sipas shtojcës nr. 2, bashkëlidhur këtij udhëzimi”.
3. Shtojcat nr. 2 dhe nr. 3 që i bashkëlidheshin udhëzimit nr. 45, datë 19.12.2011 “Për gjenerimin dhe dhënien e numrave të matrikullimit” zëvendësohet me shtojcën nr. 2 dhe shtojcën nr. 3 që i bashkëlidhen këtij udhëzimi.
II. Ngarkohen për zbatimin e këtij urdhri Sekretari i Përgjithshëm, Drejtoria e Arsimit të Lartë dhe Kërkimit Shkencor, Drejtoria e Zhvillimit të Arsimit Privat, Agjencia Kombëtare e Provimeve dhe Institucionet e Arsimit të Lartë.
Ky udhëzim hyn në fuqi menjëherë dhe botohet në Fletoren Zyrtare

Ministri I Arsimit dhe Shkencës 
Myqerem Tafaj
